 Ukubulala okuhlobene nezepolitiki e-KZN kwakha isithombe esingesihle ngobuholi News24Durban - UNgqongqoshe wezokuBusa ngokuBambisana neziNdaba zoMdabu uDkt Zweli Mkhize uthi isibalo esiphezulu sokubulawa kwabantu okuhlobene nepolitiki KwaZulu-Natal kutshengisa ukuthi kunenkinga edinga ukulungiswa ebuholini besifundazwe.UMkhize ubekhuluma osukwini lwesibili lweKwaZulu-Natal Local Government Indaba eThekwini ngoLwesihlanu ekuseni.Uthi lesi sifundazwe sihamba phambili ngesibalo samakhansela abulawayo, ikakhulukazi eMzimkhulu.UMkhize unxuse abaholi bomasipala nabendabuko ukuba babhekane nalesi sihlava asichaza njengenkinga ekhona ebuholini okuyiyo eholela ekutheni zande izibalo zokubulala okuhlobene nezombusazwe.OLUNYE UDABA: Amakhansela e-ANC eKZN abulawelwa ukuphikisana nenkohlakaloLezi zigameko zibukela phansi umlando waKwaZulu-Natal wokuthula nokubekezelelana kwezepolitiki. Kwakha isithombe sokuthi ubuholi abukho sezingeni elifanele kanjalo nokuthi umsebenzi wokuphenya lezi zigameko awenziwa ngendlela.UMkhize uphinde wagxeka kakhulu omasipala abangawenzi ngendlela umsebenzi.Izikhala eziningi azivaliwe, imigomo kayilandelwa, imali ayisetshenziswa ngendlela, izikweletu ziphezulu futhi abantu abaqashelwe ezikhundleni ezimqoka kabanawo amava. Inkohlakalo nokukhwabanisa nakho kudla lubi. 